UB, reprezentată la cea de-a opta conferință anuală și Adunarea Generală a rețelei academice de cercetare RINGS 

În perioada 27-29 octombrie 2022, a avut loc conferința anuală cu titlul “Decolonizing Feminisms”, urmată de Adunarea Generală a membrilor rețelei academice de cercetare RINGS (The International Research Association of Institutions of Advanced Gender Studies), din care face parte și Universitatea din București. 
Evenimentele s-au desfășurat în format hibrid, gazdă fiind Universitatea din Kwazulu-Natal din Durban, Africa de Sud. 
În cadrul reuniunii, UB a fost reprezentată de prof. univ. dr. Laura Grünberg, cadru didactic la Facultatea de Sociologie și Asistență Socială, care a prezentat, în cadrul unei intervenții online, și un raport sintetic de țară privind dezvoltarea studiilor de gen. 
Cuvântul de deschidere al conferinței anuale a fost rostit de către prof. univ. dr. Thabo Msibi, decan în cadrul UZN. 
Conferința “Decolonizing Feminisms” a fost structurată în opt sesiuni diseminate pe parcursul celor trei zile ale evenimentului, astfel: Decolonizing Academia, Violence Against Women & Girls, Young People & Sexualities, Working with Creativity, Affect & Embodiment: Decolonial Feminist Praxis for Gender & Sexual Justice, Philosophy, Literature & Decolonisation, Black Feminist Reflections, Decolonising History, Religion & Politics, Visual Activism, Affect & Decolonial Solidarity. 
Programul integral, precum lista participanților pot fi accesate aici și aici. Reuniunea s-a încheiat cu o sesiune de concluzii, precum și cu o raportare defalcată pe țări.

